### | | | | --- | --- | | | | | --- | | **Byråd** 27. juni 2017 Sagsnr. 710-2016-54303 Dok.nr. 710-2017-149179 Maya Frederiksen | | 86.                 Mad- og måltidspolitik på social- og sundhedsområdet efter høring - Åbent

###

|  |  |
| --- | --- |
| Tidl. politisk behandling | SS-U, 02.05.17, pkt. 21 |
| Forventet sagsgang | SS-U, ØK, BY |
| Lovgrundlag |  |

###

**SAGENS INDHOLD**

I denne sag skal Byrådet tage stilling til en ny mad- og
måltidspolitik for social- og sundhedsområdet efter høring. Siden den nuværende
mad- og måltidspolitik, som blev godkendt af Byrådet 1. september 2009, er der kommet
en del ny viden på området.

Sundhedsstyrelsen har udarbejdet en forebyggelsespakke om
mad og måltider i 2013, og Fødevarestyrelsen kom i 2015 med nye anbefalinger
for den danske institutionskost. De officielle kostråd blev samtidig opdateret.
Fælles for disse råd og anbefalinger er, at sunde mad- og måltidsvaner har stor
betydning for at fremme og bevare et godt helbred og for at forebygge
funktionstab og sygdomme. Den nye mad- og måltidspolitik tager højde for disse
anbefalinger.

Samtidig har Byrådet besluttet, at minimum 35 % af
råvarerne til [adresse] produktion skal bestå af økologiske produkter.

Mad- og måltidspolitikken, som har overskriften ”Sammen om
mad og måltider”, indeholder en vision og tre temaer. Den tager udgangspunkt i
sundhedspolitikken og værdighedspolitikken og skal medvirke til, at borgerne
kan leve et sundt liv.

Visionen for udkast til ny mad- og måltidspolitik er efter
høring:

*”Den madservice, som Favrskov Kommunes borgere modtager,
skal være blandt landets bedste. Borgerne skal opleve, at der er mulighed for
at vælge den mad, som de kan lide og har lyst til at spise. Maden skal have en
god kvalitet, være nærende, og der skal være gode rammer omkring måltidet”.*

Politikken sætter rammen for Favrskov Kommunens arbejde med
mad og måltider for voksne borgere på social- og sundhedsområdet, fx borgere på
plejecentre, væresteder, botilbud og borgere, der modtager madservice i eget
hjem.

Mad- og måltidspolitikken vil blive udmøntet gennem en
række forskellige indsatser. Blandt indsatserne kan nævnes systematisk
screening af borgerne for ikke planlagt vægttab eller vægtøgning - blandt andet
med fokus på afdækning af særlige behov i forbindelse med tygge- og
synkebesvær. Der arbejdes for eksempel med at udarbejde lokale retningslinjer
for de fysiske og sociale rammer i forbindelse med måltidet og med, at
menuplanerne afspejler sæsonens råvarer med brug af økologiske råvarer.

**VURDERING**

Den nye mad- og måltidspolitik adskiller sig blandt andet
fra den tidligere ved, at handleplaner for de forskellige indsatser ikke er en
del af politikken. Det giver bedre mulighed for løbende at justere indsatserne,
hvis der opstår nye problemstillinger, eller der kommer ny viden på området. De
nye tiltag og kostformer, der er udviklet til borgere med tygge- og
synkebesvær, er et eksempel på dette.

På baggrund af det øgede fokus på at fremme sundheden for
borgerne generelt omfatter politikken nu også arbejdet med mad og måltider til
borgere tilknyttet handicap- og psykiatriområdet. Det harmonerer med Sundhedsstyrelsens
anbefalinger på området, som peger på, at generelle tiltag som en mad- og
måltidspolitik har særlig stor betydning i forhold til at nå mindre ressourcestærke
borgere og bidrage til at modvirke social ulighed i sundhed.

Det er Social og Sundheds vurdering, at den nye mad- og
måltidspolitik giver et godt udgangspunkt for, at borgerne får en forbedret
madoplevelse.

Handicaprådet tager i deres høringssvar politikken til
efterretning og finder det positivt, at handicap- og psykiatriområdet fremover
er omfattet af mad- og måltidspolitikken.

I høringssvaret fra Ældrerådet udtrykker Ældrerådet
tilfredshed med indholdet af mad- og måltidspolitikken og bakker op om
politikkens tre temaer. Ældrerådet udtrykker samtidig et ønske om en mere
fremtidsrettet vision.

Social og Sundhed påskønner de positive tilbagemeldinger
fra såvel Handicaprådet som Ældrerådet. Social og Sundhed har tilrettet
visionen i udkast til mad- og måltidspolitikken med udgangspunkt i Ældrerådets
høringssvar, så sætningen ”*Den madservice, som Favrskov Kommunes borgere
modtager, skal være blandt landets bedste. ”* er tilføjet til visionen.

**ØKONOMI**

Mad- og måltidspolitikken vil blive udmøntet inden for de
gældende driftsbudgetter. Samtidig vil Social og Sundhed have fokus på
muligheder for at søge ekstern støtte fra relevante puljer til fx at gennemføre
særlige udviklingsprojekter.

**INDDRAGELSE**

Mad- og måltidspolitikken er udarbejdet af en arbejdsgruppe
med ledere og medarbejdere samt en repræsentant fra henholdsvis Ældrerådet og
Handicaprådet. Arbejdsgruppen har fået inputs fra en række fokusgruppemøder for
udvalgte grupper af borgere og medarbejdere, herunder borgere tilknyttet
handicap- og psykiatriområdet.

**INDSTILLING**

Direktøren for Social og Sundhed indstiller til Byrådet:

1.    At udkastet til mad- og
måltidspolitik godkendes.

**BESLUTNING**

***Social- og Sundhedsudvalget, 6. juni 2017:***

Fraværende:Ingen

Indstilles godkendt.

***Økonomiudvalget, 20. juni 2017:***

Fraværende:Patricia Jepsen, Kenny Thygesen

Indstilles godkendt.

**Bilag**

|  |  |
| --- | --- |
| Sammen om mad og måltider - Mad- og måltidspolitik på social- og sundhedsområdet | 710-2017-134358 |
| Handicaprådets høringssvar | 710-2017-123379 |
| Ældrerådets høringssvar | 710-2017-121986 |